નવી દિલ્હી-મુંબઈ: મધ્યપ્રદેશમાં કહેર વર્તાવ્યા બાદ હવે મેઘરાજાએ મહારાષ્ટ્ર પર અતિ મહેરબાન થયા હોય તેમ રાજ્યના અનેક વિસ્તારોમાં ભારે વરસાદ થતાં નાસિકમાં પૂર આવ્યું છે. ૨૪ કલાકમાં પડેલા ભારે વરસાદે છેલ્લાં ૧૦ વર્ષનો રેકોર્ડ તોડી નાંખ્યો છે. જ્યારે મધ્ય પ્રદેશમાં હજુ પણ વરસાદ ચાલુ છે. મહારાષ્ટ્રમાં ભૂસ્ખલનથી માલસેજ માર્ગ બંધ થઈ ગયો છે. આગામી ૨૪ કલાકમાં ૧૧ રાજ્યમાં ભારે વરસાદ પડે તેવી સંભાવના છે.